CELEX: 22019D1052
Language: sl
Date: 2017-09-22 00:00:00
Title: Sklep Skupnega odbora EGP št. 164/2017 z dne 22. septembra 2017 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/1052]

27.6.2019   
               
               
                  SL
               
               
                  Uradni list Evropske unije
               
               
                  L 174/23
               
            
         SKLEP SKUPNEGA ODBORA EGP
         št. 164/2017
         z dne 22. septembra 2017
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/1052]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2017/672 z dne 7. aprila 2017 o odobritvi zdravstvene trditve na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok, in o spremembi Uredbe (EU) št. 432/2012 (1) je treba vključiti v Sporazum EGP.
                  
               
                     (2)
                  
                  
                     Izvedbeno uredbo Komisije (EU) 2017/676 z dne 10. aprila 2017 o odobritvi zdravstvene trditve na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok, in o spremembi Uredbe (EU) št. 432/2012 (2) je treba vključiti v Sporazum EGP.
                  
               
                     (3)
                  
                  
                     Ta sklep se nanaša na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
                  
               
                     (4)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 54zzzzzp (Uredba Komisije (EU) št. 432/2012) poglavja XII Priloge II k Sporazumu EGP se dodata naslednji alinei:
            
                        „—
                     
                     
                        
                           32017 R 0672: Izvedbena Uredba Komisije (EU) 2017/672 z dne 7. aprila 2017 (UL L 97, 8.4.2017, str. 24),
                     
                  
                        —
                     
                     
                        
                           32017 R 0676: Izvedbena Uredba Komisije (EU) 2017/676 z dne 10. aprila 2017 (UL L 98, 11.4.2017, str. 1).“
                     
                  
         
            Člen 2
            Besedili izvedbenih uredb (EU) 2017/672 in (EU) 2017/676 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 23. septembra 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 22. septembra 2017
            
               
                  Za Skupni odbor EGP
               
               
                  Predsednica
               
               Sabine MONAUNI
            
         
         
            (1)  UL L 97, 8.4.2017, str. 24.
         
            (2)  UL L 98, 11.4.2017, str. 1.
         
            (*1)  Navedena ni nobena ustavna zahteva.